Simona Halep, pregătită să revină pe teren. Prima adversară de la WTA 125 Trophee Clarins
- Alexandru Sălăvăstru
- 12 mai 2024, 20:12
Simona Halep (32 de ani, 1149 WTA) va debuta la WTA 125 Paris în fața americancei McCartney Kessler (24 de ani, 123 WTA).
Simona Halep este pregătită să revină în circuitul feminin
Începând de luni, la Paris se va desfășura turneul WTA 125 numit Trophee Clarins la care participă și Simona Halep. Tabloul a fost stabilit duminică.
Fostul lider mondial o va întâlni în primul tur pe McCartney Kessler.
Americanca și-a făcut debutul profesionist la US Open 2023, ea evoluând până atunci competițiile de colegiu din SUA. De când a început sezonul de zgură în Europa, Kesller a pierdut în primul tur al calificărilor la Madrid, învinsă de Jaqueline Cristian.
Halep a jucat ultimul meci pe zgură pe 26 mai 2022
Simona Halep este gata de un nou început după ce a primit la apel doar nouă luni de suspendare din partea TAS:
„Mă bucur să fiu aici, condițiile sunt extraordinare. E o plăcere să fiu aici. Vreau să-i mulțumesc directorului turneului pentru că mi-a acordat această invitație. E o oportunitate pentru mine să joc câteva meciuri și sper să pot juca un tenis bun”, a spus Simona Halep pentru organizatorii turneului din capitala Franței.
Turneul se desfășoară pe terenurile din cadrul clubului La Croix Catelan:
Ea a adăugat: „Am câștigat la Paris titlul la Roland Garros și la junioare și la senioare, e un loc special pentru mine. E orașul meu preferat, și de fiecare dată când am timp vin la Paris să vizitez, nu doar pentru a munci. Sper să pot juca un tenis bun așa cum am mai făcut-o în trecut", a mai adăugat Simona Halep.
Turneul este unul extrem de puternic
Turneul WTA 125 de la Paris îmbină atât meciuri din ITF, cât și WTA. Pe lista acestuia se regăsesc nume mari din tenis, printre care Emma Navarro (22 WTA), Katie Boulter (28 WTA), Sloane Stephens (35 WTA) sau Diane Parry (50 WTA).
Cum arată meciurile primului tur:
- Emma Navarro (1) – Jucătoare din calificări
- Simona Halep- McCartney Kessler
- Fiona Ferro-Lois Boisson
- Taylah Preston-Cristina Bucsa (8)
- Sloane Stephens (3) - Jucătoare din calificări
- Alize Cornet- Yuliia Starodubtseva
- Nao Hibino-Kristina Mladenovic
- Jucătoare din calificări -Lin Zhu (5)
- Diana Shnaider (6)-Grett Minnen
- Heather Watson- Jucătoare din calificări
- Yuriko Miyazaki- Erika Andreeva
- Anastasia Zakharova- Diane Parry (4)
- Ana Bogdan (7)- Varvara Gracheva
- Aliaksandra Sasnovich- Katie Volynets
- Chloe Paquet-Viktoriya Tomova
- Harriet Dart- Katie Boulter (2)